Μαριάνε φον Βίλεμερ

Η Μαριάνε φον Βίλεμερ (, 20 Νοεμβρίου 1784 – 6 Δεκεμβρίου 1860), πιθανώς γεννημένη ως Μαριάνε Πιρνγκρούμπερ, ήταν Αυστριακή ηθοποιός και χορεύτρια, που γεννήθηκε στο Λιντς (Αυστρία), αλλά έζησε και πέθανε στο Ελεύθερο Κράτος της Φρανκφούρτης, για τούτο και αναφέρεται κάποτεΤο λήμμα στη Νέα Ελληνική Εγκυκλοπαίδεια «Χ. Πάτση» ως Γερμανίδα. Είναι κυρίως γνωστή από τη σχέση της με τον μεγάλο Γερμανό ποιητή Γιόχαν Βόλφγκανγκ φον Γκαίτε και τις αναφορές για αυτή στο έργο του.

Η φον Βίλεμερ εγκαταστάθηκε στη Φρανκφούρτη σε ηλικία 14 ετών. Εκεί έγινε η τρίτη σύζυγος του τραπεζίτη Γιόχαν Γιάκομπ φον Βίλεμερ. Αυτός τη γνώρισε στον Γκαίτε, το 1814. Ο Γκαίτε την αναφέρει στο Buch Suleika του ύστερου έργου του West-östlicher Divan. Πολύ μετά τον θάνατο του ποιητή, η φον Βίλεμερ απεκάλυψε ότι αρκετά από τα ποιήματα του έργου είχαν γραφεί από την ίδια.Dowden, Edward: εισαγωγή στο West-Eastern Divan: in twelve books, J.M. Dent & Sons Ltd., Τορόντο 1914, σελ. xv Επίσης ο Γκαίτε έγραψε επιστολές προς αυτή που κυκλοφόρησαν σε πολλές εκδόσεις.

Παραπομπές

Πηγές
 Το λήμμα «Βίλλεμερ Μαριάννα» στη Νέα Ελληνική Εγκυκλοπαίδεια «Χάρη Πάτση», τόμος 8, σελ. 512

Κατηγορία:Αυστριακοί ηθοποιοί
Κατηγορία:Χορευτές
Κατηγορία:Γερμανίδες ηθοποιοί θεάτρου
Κατηγορία:Αυστριακοί ποιητές
Κατηγορία:Γιόχαν Βόλφγκανγκ φον Γκαίτε